कुछ बच्चों में साइकिल चलाने के लिए संयम और शारीरिक क़ाबलियत 4 साल पर विकसित हो जाती है और कुछ में 6 साल पर | पर ये भी सही है की हर बच्चा अलग होता है, तो जब तब आपका बच्चा शारीरिक तौर से फुर्तीला और साइकिल को बैलेंस करने लायक नहीं हो जाता तब तक इंतजार करें | कुछ बच्चे साइकिल चलाना सीखने के लिए मानसिक रूप से तैयार होने में वक़्त लेते हैं, और इसमें भी कोई परेशानी नहीं है | उनके साथ जल्दबाजी और ज़बरदस्ती नहीं करें; इसके बजाय जब सही समय लगे तब ट्रेनिंग शुरू करें | 5 साल के उम्र के बच्चों के लिए अक्सर, 14 से 16 इंच (36 से 41 सेंटीमीटर) के पहिये वाली साइकिल सही रहती हैं | जब वो सीट पर बैठते हैं, तो उनके पैर बिलकुल सीधे और तलवे धरती पर सीधे पड़ने चाहिए | ऐसी साइकिल पर ट्रेनिंग करना जो ज्यादा बढ़ी या छोटी है सिर्फ ट्रेनिंग की प्रक्रिया को धीमा कर देगा | ये आपको शुरू में अजीब लगेगा, पर पहले से ही पेडल निकाल देने से बच्चे शुरू से ही आगे बढ़ते हुए बैलेंस करने की कोशिश करते हैं | वो सीधा धक्का लगायेंगे और अपने पैरों को धरती पर रख कर साइकिल को रोक लेंगे |  आपको पेडल निकालने के लिए समान्य तौर पर रिंच (Wrench) की ज़रुरत रहेगी, पर साइकिल के साथ जो निर्देश आये हैं उनका पालन करें | आप पेडल के बिना मिलने वाली “कॉस्टिंग (coasting)” या “बैलेंस (balance)”  बाइक्स भी खरीद सकते हैं, पर ये बिना वजह का खर्चा हो जायेगा | जब आप ट्रेनिंग व्हील जोड़ते हैं, बच्चे आसान वाली चीज़ें पहले सीखते हैं- जैसे— पेडल्लिंग (pedalling), स्टीयरिंग (steering), और ब्रैकिंग (braking) | पर इससे सबसे मुश्किल काम- यानि बैलेंसिंग- अंत में सीखने के लिए रह जाता है |  अगर आप पहले बैलेंसिंग सीखेंगे को बाकि सारी चीज़ें बाद में बहुत आसान लगेंगी | अगर आप फिर भी ट्रेनिंग व्हील के प्रयोग को प्राथमिकता देते हैं, तो, कोशिश करें की उनका प्रयोग एक या दो हफ्ते से ज्यादा नहीं करें | नहीं तो, बच्चा ऐसी आदतें सीखेगा जो उसे ट्रेनिंग व्हील्स निकालने के बाद फिर से भूलनी पड़ेंगी | साईडवॉक और सडकें ट्रेनिंग के लिए सही साबित नहीं होती क्योंकि वहां ध्यान भटकने के लिए बहुत वस्तुएं होती है और खतरा भी रहता है | इसके बजाय फ्लैट सतह का कोई खाली पार्किंग लॉट ढूँढें | एक घास का फील्ड भी आपको अच्छा लगेगा क्योंकि उधर गिरने से बच्चे को चोट नहीं आएगी, लेकिन घास अक्सर छोटे बच्चों के लिए चलने के लिए मुश्किल होती है- फिर चाहे वह पैरों पर चल रहे हों या साइकिल पर | ग्राउंड वैसे भी एक सामान्य पार्किंग लॉट से ज्यादा उबड़ खाबड़ होता है | ऐसा हेलमेट चुनें जो साइकिलिंग और बच्चे के सर के लिए उपयुक्त हो | उसे ढंग से फिट हो जाना चाहिए, और बच्चे की ऑयब्रो से हेलमेट के उपरी हिस्से तक सिर्फ दो उँगलियों भर की चौड़ाई होनी चाहिए | इसके इलावा बच्चों के लिए उपयुक्त नी पैड्स (knee pads) और एल्बो पैड्स (elbow pads) का इस्तेमाल करें | साइकिलिंग ग्लव्स पहनने से गिरने से लगी चोट से सुरक्षा मिलती है |
ابدأ التدريب عندما يكون طفلك مستعدًا جسديًا ونفسيًا. استخدم الدراجة التي تسمح بوضع قدم طفلك على الأرض. أزل البدال من العجلة. استخدم عجلات التدريب "السندات" باعتدال. اختر منطقة تدريب مفتوحة ومستوية وممهدة. استخدم خوذة مناسبة جيدًا ومعدات السلامة الأخرى.